钦定古今图书集成/明伦汇编/闺媛典/第098卷 > 皇清四 > 刘光璧妻丁氏
## 钦定古今图书集成/明伦汇编/闺媛典/第098卷 > 皇清四 > 刘光璧妻丁氏

按《衡州府志》：“丁氏，衡阳刘光璧妻。顺治己丑，年二十四，溃兵掠衡，光璧挈妻避小泉乡，举家皆被执，丁独逸入枥中得脱。及闻夫被掠，茕茕自伤，视前村烽火烈焰迷天，恐终不免，泣曰：‘夫已不知存否，吾何爱馀生’。乃纳石衣袖中，沉水死。越旬日，光璧亡归，得浮尸池上收瘗焉。”